### Beslutninger

Forslaget blev på byrådsmødet den 10. april 2024 henvist til Magistraten med henblik på at indgå i budgetdrøftelserne for 2025.

###

BUDGETFORSLAG FRA DD

Hvad vil vi gerne opnå? Hvorfor stilles forslaget?

I de udsatte boligområder bruges der enorme mængder af ressourcer på alle mulige forskellige indsatser. Sociale indsatser, beskæftigelse og integrationsindsatser udgør betydelige udgifter for kommunen. Man fristes til at sige, at de penge ikke batter det store, når man ser på statistikker fra de udsatte boligområder. Gentagende gange skiller statistikkerne fra de udsatte boligområder sig negativt ud fra resten af [adresse].

En af de statistikker er niveauet af gæld til kommunen. Beboere i udsatte boligområder har i gennemsnit en gæld på 2.335 kr. pr. beboer. Dette står i skærende kontrast til gennemsnittet for alle aarhusianere på 665 kr.

Danmarksdemokraterne ønsker at få nedbragt denne markante forskel, og ønsker derfor en øget gældsopkrævning målrettet udsatte boligområder.

En øget indsats med at inddrive gæld har stor samfundsmæssig værdi. Det giver for det første flere penge i kommunekassen, som kan bruges på at prioritere velfærden. Men derudover sikrer det aarhusianernes følelse af retfærdighed og tro til at systemet fungerer.

Derfor foreslår Danmarksdemokraterne

1) At der indføres målrettede gælds-kampagner i de udsatte boligområder for at nedbringe gældsniveauet.

Finansiering

En målrettet kampagne kan være med til at sikre en øget opkrævning af gæld og dermed være selvfinansierende.

Tim Hansen

Byrådsmedlem, Danmarksdemokraterne